फरीदाबाद । नोटबंदी के बाद केन्द्र सरकार कर की दरों में कमी कर राजस्व बढ़ाने की दिशा में प्रयासरत है और वह अपने इस लक्ष्य को हासिल करने के लिये दरें कम करने पर भी विचार कर रही है। केन्द्रीय वित्त मंत्री अरुण जेटली ने राजस्व सेवा के केन्द्रीय उत्पाद शुल्क और सीमा शुल्क के 68 वें बैच के अधिकारियों को आज यहाँ संबोधित करते हुये कहा कि वैश्विक प्रतिस्पर्धा के लिये देश में भी करों की दरें कम करने की जरूरत है। जेटली ने कहा “अब समय आ गया है कि कर की दरें कम हो जिससे सेवाओं को अधिक से अधिक वैश्विक प्रतिस्पर्धी बनाकर आय को बढ़ाया जाये।”